alexandrainst/scandi-wiki huggingface dataset:
Hallur Hansson

Hallur Hansson (føddur 8. juli 1992) er føroyskur fótbóltsleikari, miðvallaleikari, sum í spælir við danska Superliga-felagnum Vejle Boldklub og føroyska landsliðnum.

Lívsleið innan fótbólt
Frá mars 2014 til sesongin endaði í oktober 2014 spældi hann við Víkingi, ið vann finaluna um Løgmanssteypið og gjørdist nummar trý í bestu føroysku fótbóltsdeildini. Frá 2012 til januar 2014 spældi hann við danska superligaliðnum AaB, fyrsta hálva árið var hann lántur frá HB,, men hin 29. januar 2013 gjørdi hann 1½ ára sáttmála við AaB, sáttmálin skuldi vara til 30. juni 2014, men var uppsagdur síðst í januar 2014. Hallur hevði leikt 5 dystir fyri superliga liðið hjá AaB, tá sáttmálin varð undirskrivaður.

Lívsleið

Feløg 
Hallur búði í Vági í nøkur ár sum barn, og spældi tá við VB og seinni við samanlagda felagnum VB/Sumba. Í 2008 spældi hann við HB og so flutti hann til Aberdeen, har hann spældi fótbólt til 2011, fyrst við ungdómsliðnum hjá Aberdeen FC og síðan spældi hann ein dyst við besta liðnum hjá Aberdeen FC.

Hin 29. januar 2013 gjørdi hann sáttmála á hálvtannað ár við danska Superliga-felagið AaB, eftir at hava spælt fyri felagið í eitt hálvt ár, útlántur frá HB. Hann spældi seks dystir fyri besta liðið hjá AaB. Hin 31. januar 2014 kunngjørdi AaB, at tey ikki longur høvdu sáttmála við Hall Hansson. Í februar 2014 undirskrivaði hann sáttmála við Víking.

Seinni sama árið gjørdi hann sáttmála við danska 1. deild felagið Vendsyssel FF. 

Hin 17. juni 2016 gjørdi hann tvey ára sáttmála við danska Superliga felagið AC Horsens. Eftir fimm ár í felagnum blivur partarnir samdir um at enda samstarvið. Í oktober 2021 undirskrivaði hann sáttmála við danska superligafelagið Vejle Boldklub.

Landslið 
Hallur hevur higartil (14. oktober 2021) spælt 64 dystir við føroyska A-landsliðnum og skorað fimm mál. Hann hevur eisini spælt fleiri dystir við føroysku U21, U19, U17 og U15 landsliðunum. Hann spældi sín fyrsta A-landsdyst móti Íslandi, tað var ein vinardystur. Næsta dystin spældi hann móti Týsklandi, tann dystin vunnu týskarar 3-0.

Hin 11. oktober 2013 skoraði Hallur sítt fyrsta mál fyri føroyska A-landsliðið. Tað var í heimdystinum móti Kazakstan, sum var HM 2014 kvalifikasjónsdystur, tað var tann nýggjundi landsdystur hansara. Dysturin endaði 1-1 og harvið fekk Føroyar sítt fyrsta stig í kappingini. Málið hjá Hallur var eitt langskot, sum hann skeyt uttanfyri 16-meturin, bólturin fór upp í vinstra horn.

Altjóða mál
Málskoring og úrslit vísa málini hjá Føroyum fyrst.

Keldur

Slóðir úteftir 

Hallur Hansson á FaroeSoccer.com

HB leikarar
Víkinga leikarar
Føðingar í 1992
Føroyskir landsliðsleikarar
Havnafólk
Vágbingar
Norn orðalisti Foula 1774

Norn orðalistin ið G. Low skrivaði niður á oynni Foula í 1774

Norn - Føroyskt (Har orðini vórðu givin í bundnum formi, er føroyska orðið eisini skrivað í bundnum formi)

Fugla or Uttrie - Foula ella Útriði hion - oyggin coust - breyð (kostur) boga coust - bygg-breyð sheug - sjógvurfisk - fiskur hoissan - hýsan gronge, grodningar - grunningur, grunningar (toskur) longo - longa (longu)  sildin - sildin berg, berrie - berg bodin, knorin - bátin, knørrin seiglè - seglið mostin - masturin quot - kot seugin (sceugin?) - skógvin sokin - sokkin ugan - húgvan whit fuglin - másin ednin - ørnin bergesken - borðiskin sponin - spónin heosa - oysa hessin - hestinrussa - ryssakurin - kýrnar fie, sedvite - fæ, seyður oron - ærin posney - pottin

Skotland
Hetland
Norðurlendsk mál
Hoy

Hoy (norrønt: Há-ey ið merkir 'høg-oyggj') er næststørsta oyggin í Orknoyggjum. Hægsta fjallið í Orknoyggjum, Ward Hill 479 m. liggur á Hoy, harav navnið.

Myndir

Keldur 

Oyggjar í Orknoyum
Mainland, Orknoyar

Mainland (norrønt: Meginland) er størsta oyggin í Orknoyum.
Einastu býirnir í Orknoyggjum, Kirkwall og Stromness, liggja báðir á Mainland, sum eisini er eitt knútapunkt fyri ferðsluna til og frá oyggjunum, við ferjuhavnum og flogvølli.

Tríggir fjóðringar av íbúgvunum í Orknoyggjum búgva á Mainland.

Í gomlum døgum var oyggin eisini kalla Hrossey sum merkir «Rossa-oyggin». Oyggin varð eisini stundum kallað Pomona (ella Pomonia), eftir eini feiltýðing frá 1500-talinum, men hetta heitið hevur sjáldan hevur verið nýtt lokalt.

Myndir

Sí eisini 
Mainland, Hetland

Oyggjar í Orknoyum
Skotland
Oyggjar í Skotlandi
Mainland, Hetland

Mainland (norrønt: Meginland) er størsta oyggin í Hetlandi og triðstørsta oyggin í Stóra Bretlandi, 969 km² til støddar. Høvuðsstaðurin Lerwick er á eystrustrondini á Mainland og Scalloway er á vesturstrondini. Uml. 17.750 fólk búgva á Mainland.

Hægsta fjallið í Hetlandi, Ronas Hill (norrønt Hrauns fell) 450 m (1.476 ft), liggur í Northmavine á Mainland.

Býir & bygdir
South Mainland 

Lerwick
Scalloway
Bigton 
Sandwick 
Sumburgh

Central Mainland 

West Mainland 

Aith 
Walls

North Mainland

Brae 
North Roe 
Vidlin 

her liggur eisini Sullom Voe við sínum oljuterminali.

Sí eisini 
Mainland, Orknoyar

Oyggjar í Hetlandi
Tvøroyrar kirkja

Tvøroyrar kirkja er føroysk fólkakirkja i Suðuroy, sum var bygd í 1908. Talan er um eina norska trækirkju, sum var bygd í Noregi, og síðan flutt til Føroya og reist á grótgundina á Tvøroyri. Ætlanin var upprunaliga, at kirkjan skuldi vera ein grótkirkja, men tað fór at gerast ov kostnaðarmikið, og so endaði tað við at gerast ein trækirkja. Áðrenn arbeiði fór í gongd hevði A/S J. Mortensen Eftf. bjóðað sær at geva alt byggitilfarið um kirkjan varð gjørd úr timburi . Grundin á kirkjuni er bygd av gróti, stabbagróti, sum er tikið úr fjallinum omanfyri kirkjuna. Kirkjan er stór og rúmar umleið 500-600 fólkum. Samuel Jacob Sesanus Olsen var urguleikari við Tvøroyrar kirkju í nærum 25 ár.

Kirkjan í Valinum á Tvøroyri 

Kirkjan sum nú stendur á Tvøroyri er ikki tann fyrsta. Ein kirkja varð bygd í Froðba í 1836, men av tí at Tvøroyri vaks og fleiri og fleiri fólk búsettust har, so var tørvur á einari kirkju har, og tí varð kirkjan flutt úr Froðba inn á Tvøroyri. Hon stóð tá mitt í Valinum, sum staði eystanfyri sjúkrahúsið verður nevnt. Har stóð kirkjan til tann nýggja varð bygd, tá varð gamla kirkjan tikin niður og flutt til Sandvíkar og bygd upp aftur har í 1908, og har stendur hon enn.

Keldur 

Suðuroy
Tvøroyri
Føroyska Fólkakirkjan
Kirkjur í Føroyum
Zack Greinke

Donald Zackary "Zack" Greinke (føddur 21. oktober 1983) er amerikanskur hornabólts (baseball) spælari, kastari. Hann spælir í bestu baseball deildini, sum verður nevnd Major League Baseball. Síðan 2011 hevur hann spælt við Milwaukee Brewers. Frá 2004 til 2010 spældi hann við Kansas City Royals. Í 2009 vann hannn virðislønina Cy Young Award.

Ítróttafólk úr USA
Føðingar í 1983
Klochki

Klochki (russiskt: Клочки) er ein bygd í Russlandi. Klochki hevur 1105 íbúgvar (2009).

Ávísingar úteftir 
 Клочки, komandirovka.ru (á russiskum)

Býir í Russlandi
Lipetsk

Lipetsk (russiskt: Ли́пецк) er ein býur í Russlandi, sum er 425 km í ein landsynning úr Moskva. Lipetsk hevur umleið 511000 íbúgvar (2010). Býurin varð fyrstu ferð nevndur í 13. øld. Í 1284 varð býurin lagdur í oyði av mongolum. Í 1703 gav Petur hin Stóri boð um, at ein jarnmálms verksmiðja skuldi byggjast har, nærhendis einari jarnmálms æðr. Verksmiðjan skuldi gera artillerí granatir.

Býir í Russlandi
Rógvi Egilstoft

Rógvi Egilstoft (fyrr Rógvi Egilstoft Nielsen, føddur 7. desember 1992) er føroyskur telvari, fótbóltsleikari og politikari úr Sandavági, búsitandi á Eiði. Hann vann føroyameistaraheitið í talvi í landsliðsbólkinum fyri einstaklingar fyrstu ferð langa fríggjadag hin 6. apríl 2012. Hann spælir í løtuni (2020) fótbólt við NSÍ. Hann hevur fyrr spælt við EB/Streymi, 07 Vestur og Skála. Hann hevur spælt 4 landsdystir við U19 landsliðnum og hevur verið við í hópinum hjá U21 landsliðnum. Rógvi er sonur Torkil Nielsen, sum eisini er telvari og sum er kendur fyri at skorað mál fyri føroyska A-landsliðið móti Eysturríki í 1990. Yngri bróđur Rógva, Høgni Egilstoft Nielsen, er eisini telvari. Á kommunuvalinum 2020 varð Rógvi fyrstvaldur í Eiðis kommunu og varð valdur til borgarstjóra frá 1. januar 2021.

Lívsleiđ innan talv

FM í talvi 
 2015 - Føroyameistari
 2012 - Føroyameistari

Talv-OL 2012 í Istanbul 

Rógvi Egilstoft Nielsen luttók á Talv-OL í Istanbul í september 2012 saman við IM Helga Dam Ziska, IM John Arna Nilssen, IM John Rødgaard, Jóan Hendrik Andreasen.. Teir fingu besta úrslit higartil, um hugt veður eftir, hvussu nógv prosent teir vunnu, teir vunnu 56% av leikunum, sum teir telvaðu. Føroyar endaði sum nummar 68 av 157 londum. Áðrenn kappingina var Føroyar mett til at vera á einum 74. plássi. Føroyar fekk í alt 24½ stig av 44 møguligum. Teir vunnu fimm dystir, taptu fýra og telvaðu tveir javnt. Helgi Dam Ziska (1. borð) var toppskjútti við 6½ stigi, John Rødgård (3. borð) fekk 6 stig og Rógvi Egilstoft Nielsen (5. borð) fekk 4½ stig. John Arni og Jóan Hendrik fingu ávikavist 4 og 3½ stig. Armenia vann kappingina, Russland var nummar tvey og Ukraina var nummar trý. Føroyar var frammanfyri Finnland, sum endaði sum nummar 74.

Keldur

Slóðir úteftir 

 Ratings.fide.com

Føðingar í 1992
Føroyskir telvarir
EB/Streymur leikarar
07 Vestur leikarar
NSÍ leikarar
Sandavágsingar
Borgarstjórar í Føroyum
Rafael Correa

Rafael Correa (føddur 6. apríl 1963 í Guayaquil) er núverandi Forseti í Ecuador. Correa varð fyrstu ferð valdur til forsætisráðharra 15. januar 2007, men sat tá bert í eitt ár. Síðani gjørdist hann aftur forsætisráðharri frá 2009.

Ekvador
Politikarar
Monnow Brúgvin

Monnow Brúgvin (enskt: Monnow Bridge) í Monmouth, Wales er tann einasta av sínum slag av armeraðum brúgvum frá miðøldini, har tornið á brúnni enn er varðveitt. Brúgvin fer yvirum ánna Monnow, umleið 500 metrar frá staðnum, har áirnar Monnow og Wye. Nú er brúgvin bert loyvd fyri fólki, sum eru til gongu og hon er vard á hægsa stigi (Grade one listed buildings). Brúgvin varð bygt í seinna helmingi av 13. øld. Hildið verður, at hon var gjørd liðug í 1272, men ongi skjøl finnast sum prógva tað. Frá 1889 til 1902 var eitt stórt arbeiði gjørt, fyri at varðveita brúnna, og tað eydnaðist.

Monmouth
Monnow

Monnow (walisikt: Afon Mynwy) er ein á sum rennur gjøgnum útsynningspartin av Herefordshire, Ongland og eystara part av býnum Monmouth í Wales.

Markið millum Wales og Ongland 
Meginparturin av ánni Monnow er samstundis markið millum Ongland og Wales, áðrenn áin rennur saman við ánni Wye í býnum Monmouth. Áin Wye er eisini hálv ensk frá Monmouth til hon rennur saman við ánni Severn í Chepstow. Í býnum Monmouth bindir tann vakra miðaldar Monnow Brúgvin báðir áarbakkarnar saman. Ein kendur gongutúruru, sum á enskum verður nevndur Monnow Valley Walk fer fram við ánni, og ein 65 km langur túrur.

Áarsíl 
Fyrr var Monnow kend fyri at hava nógv áarsíl frá Pontrilas til Skenfrith og tað førdi til met høga veiðu av áarsíli í ánni. Í 20. øld minkað stovnurin tó rættiliga nógv, og serstakliga eftir 1960-árini, men seinastu árini er stovnurin aftur vaksin nógv og er nú ein av størstu stovnunum við villum áarsílum í Onglandi og Wales.

Keldur 

Áir
Monmouth
Ongland
Wales
Wye

Wye er fimtlongsta á í Stóra Bretlandi. Niðari parturin av ánni, teir seinastu 26 km millum bygdirnar Redbrook og Chepstow, er samstundis markið millum Ongland og Wales. Áin er eitt týdningarmikið náttúru økið og er eitt vælumtókt ferðavinnumál. Eitt útsýnisstað nærhendis The Biblins on the Wye verður nevnt "Trý counties útsýni", tí at tað liggur har sum Herefordshire, Gloucestershire og Monmouthshire møtast. Fleiri áir renna saman við Wye, tær størstu av hesum eru Lugg og Monnow. Áin Wye verður ofta nýtt til kano- og kajakk kappróður. Trý róðrarfeløg halda til við ánna. Hesi róðrarfeløg eru í Hereford, Ross-on-Wye og Monmouth. Árligar stevnur við kappróðri verða hildnar í Ross og Monmouth.

Keldur 

Áir
Monmouth
Ongland
Wales
Monmouthshire

Monmouthshire (Walisiskt mál): Sir Fynwy) er ein landslutur (county) í landsynnings horninum av Wales. Navnið kemur frá tí søguliga landslutinum við sama navni, tó fevnir verandi Monmouthshire bert um 60% av tí søguliga landslutinum. Størsti býurin í Monmouthshire er Abergavenny. Tað eru nógvar borgir í Monmouthshire.

Vitjunarverd støð

Chepstow Castle 
Raglan Castle 
Monmouth
Trellech
Abergavenny Castle 
Wye Valley 
Black Mountains 
Brecon Beacons National Park 
White Castle 
Skenfrith Castle 
Grosmont Castle 
Three Castles Walk 
Offa's Dyke 
Llanthony Priory 
Tintern Abbey 
Usk
Usk Valley Walk 
Abergavenny 
Monmouthshire & Brecon Canal 
Marches Way 
Monnow Valley Walk 
Caldicot Castle 
The Kymin

Toktúrur gjøgnum vakurt landslag:

Gloucester til Newport Linjan

Keldur

Slóðir úteftir
Monmouthshire County Ráð
The Original Monmouthshire heimasíða Monmouthshire.co.uk
BBC Wales í Monmouthshire
Genuki National Gazetteer frá 1868

Wales
Monmouth
Monmouth Borgin

Monmouth Borgin er ein borg í býnum Monmouth, høvuðsstaðnum í Monmouthshire, sum er í landsynnings horninum av Wales. Talan er um ein Stig 1 friðaðan bygning. Monmouth Borgin liggur tætt við miðbýin, hon er bygt á einum heyggi omanfyri Monnow ánna, aftanfyri handlar, høvuðs torgið og gøtur. Einaferð fyrr í tíðini varð borgin ein týdnignarmikil skansi, sum vardi markið. Henry V av Onglandi varð føddur har. Borgin fór illa undir Enska Borgarakrígnum (1642–1651) og skifti eigara tríggjar ferðir tað tíðarskeiðið. Eftir at borgin lutvís varð oyðiløgd vóru partar av henni endurnýttir til at byggja Great Castle House, sum fyrr hevur verið eitt sokallað Townhouse, har aðalin hevur búð, men nú er Great Castle House høvuðssæti hjá Royal Monmouthshire Royal Engineers og í bygninginum er eisini eitt savn, sum nevnist Regimental Museum. Bert nakrir partar av borgini standa eftir, Stóra Tornið (Great Tower) og Høllin (Hall) og partar av múrunum standa enn omaná jørðini.

Myndir

Keldur 

Monmouth
Wye Dalurin

Wye Dalurin er ein dalur sum er báðumegin markið millum Ongland og Wales. Í Onglandi, Wales og Norðurírlandi hava tey ein máta at viðurkenna náttúruøkið, sum hava serligan landslags týdning. Henda viðurkenning verður nevnd Area of Outstanding Natural Beauty, stytt AONB. Wye Dalurin hevur hesa viðurkenning. Landslagið her er eitt av tí vakrasta og mest dramatiska, sum ein kann finna í Suðuronglandi. Áin Wye (Welsh: Afon Gŵy) rennur oman gjøgnum Wye Dalin, hon er fimt longsta á í Stóra Bretlandi. Tann ovasti parturin av ánni rennur ígjøgnum býirnar Rhayader, Builth Wells og Hay-on-Wye, men tað økið sum hevur fingið viðurkenningina AONB fevnir bert um tað 72 míl langa strekkið sum er longri niðri við ánna, frá beint sunnanfyri býin Hereford til Chepstow.

Keldur

Slóðir úteftir 
 Almenn heimasíða fyri Wye Valley Area of Outstanding Natural Beauty (AONB)
  Tann vakri Wye Túrurin
 Gloucestershire Wildlife Trust heimasíða
 Bat Conservation Trust
 Kunning fyri ferðafólk um Wye Dalin (Wye Valley)
  Wye Valley & Vale of Usk Visitor Guide 2010
  Wye Valley Railway - søga og myndir
 The Wye Valley: Riverside of the Romantics (by Nigel Richardson), grein frá ferðavinnu sektiónini í the Daily Telegraph, pub. 23. sep. 2008

Monmouth
Wales
Ongland
Angers

Angers, ið er báðumegin La Maine, er høvuðsstaður í Anjou (Frakland) og mentanarligur og politiskur miðdepil í landinum.

Býir í Fraklandi
Cristina Scabbia

Cristina Adriana Chiara Scabbia (fødd 6. juni 1972 í Milano) er ein italsk songkvinna. Hon er best kend sum ein av tveimum sangarum í metal tónleikabólkinum Lacuna Coil. Hon skrivar eisini sangir fyri bólkin. Hon skrivar greinar fyri tíðarritið Revolver.

Tónleikaútgávur 
 In a Reverie (1999)
 Unleashed Memories (2001)
 Comalies (2002)
 Karmacode (2006)
 Shallow Life (2009)
 Dark Adrenaline (2012)

Italskir sangarar
Føðingar í 1972
Tainá Müller

Tainá Müller (fødd 1. juni 1982 í Porto Alegre) er sjónleikari úr Brasil. 

Brasilskir sjónleikarar
Føðingar í 1982
Robin Williams

Robin McLaurin Williams (21. juli 1951 – 11. august 2014) var amerikanskur sjónleikari og skemtari. Hann gjørdist kendur, tá hann spældi leiklutin sum ein vera úr rúmdini, ið nevndist Mork í Mork & Mindy (1978-1982). Hann helt fram við lívsleiðini bæði sum stand-up skemtari og sum sjónleikari í biograffilmum. Hann spældi m.a. í viðurkendum filmum sum The World According to Garp (1982), Good Morning, Vietnam (1987), Dead Poets Society (1989), Awakenings (1990), The Fisher King (1991), og Good Will Hunting (1997), eins væl og í spælifilmum sum í filmum sum vóru ein fíggjarlig sukse, eitt nú Popeye (1980), Hook (1991), Aladdin (1992), Mrs. Doubtfire (1993), Jumanji (1995), The Birdcage (1996), Night at the Museum (2006), Happy Feet (2006), og Happy Feet Two (2011). Hann hevði eisini ein leiklut í videofilminum "Don't Worry, Be Happy" eftir Bobby McFerrin.

Tríggjar ferðir varð hann tilnevndur ein Oscar-virðislønina fyri besta mannliga leiklutin. Hann móttók ein Oscar fyri besta mannliga hjáleiklutin fyri sín leiklut í Good Will Hunting. Hann fekk eisini tvær Primetime Emmy Award, fýra Golden Globe-virðislønir, tvær Screen Actors Guild Awards og fimm Grammy Awards.

Hin 11. august 2014 var Williams funnin lívleysur í heimi sínum í Paradise Cay í Kalifornia og staðfest varð, at hann varð deyður. Sambært Marin County's coroner's office, var tann mest sannlíka deyðsorsøkin var kvæling. Hann gjørdist 63 ára gamal. Sambært løgregluni bendir alt á, at Robin Williams er deyður fyri egnari hond. Williams hevur fyrr tosað opið um sítt rúsdrekka- og rúsevnamisbrúk.

Keldur

Slóðir úteftir

 Robin Williams Online
 Robin Williams á Internet Movie Database

Føðingar í 1951
Andlát í 2014
Amerikanskir sjónleikarar
Dima Bilan

Dima Nikolayevich Bilan (f. 24. desember 1981) er ein russiskur sangari, sum vann evropeisku sang og tónleikakappingina Eurovision í 2008, hann umboðaði Russland.

Útgávur

Fløgur 
 2003 (Я ночной хулиган - I'm a Night Hooligan)
 2004 (На берегу неба - Between the Sky and Heaven)
 2006 (Время река - See what I see)
 2008 (Против правил - Against the Rules) 
 2008 (nýggj fløva á enskum)
 2008 (nýggj fløva á enskum)

Stakløg 

 2005 Ty dolzhna ryadom byt' (Ты должна рядом быть - You Should Be By My Side; spælt inn á enskum sum "Not That Simple") Official Russian Top 100 Airplay Charts # 2
 2005 Kak Hotel Ya (Как хотел я) # 2
 2005 Ya tebya pomnyu (Я тебя помню - I Remember You) # 18
 2006 Eto byla lyubov' (Это была любовь - It Had Been Love) # 1
 2006 Never Let You Go # 3
 2006 Nevozmozhnoye vozmozhno (Невозможное возможно - Impossible Is Nothing; indspillet på engelsk som "Lady Flame") # 1 
 2007 Vremya Reka (Время река - Time is a River; indspillet på engelsk som "See What I See") # 2
 2007 Number One Fan (produserað hevur Timbaland) #1
 2007 Amnesia
 2007 Gore - zima Горе-зима - Winter is Sorrow
 2008 Believe (produserað hevur Jim Beanz, Eurovision Song Contest 2008)

Keldur 

Russiskir sangarar
Vinnarar av Eurovision Song Contest
Føðingar í 1981
Føroyingar

Føroyingar er germanskt fólkaslag og tjóð búfast í Føroyum, og við eftirkomarum og útisetum búsitandi í Danmark, Íslandi og Noregi. Føroyingar stava upprunaliga frá norðmonnum, írum og skotum.

Føroyar
Blake Clark

Blake Clark (føddur 2. februar 1946) er amerikanskur sjónleikari og skemtari, sum m.a. er kendur fyri hansara leiklut í It's Garry Shandling's Show og fyri at leggja rødd til Slinky Dog í Toy Story.

Filmsleikutir
 The Greatest American Hero (1981) (TV)
 Remington Steele (1982–89) (TV)
 M*A*S*H (1983) (TV)
 Hot Flashes (1984) (TV)
 Apt. 2C (1985) (TV)
 Moonlighting (1985) (TV)
 St. Elmo's Fire (1985)
 Newhart (1985–86) (TV)
 Long Time Gone (1986) (TV)
 The Facts of Life (1986) (TV)
 Gimme a Break! (1987) (TV)
 Women in Prison (1987–88) (TV)
 It's Garry Shandling's Show (1987–88) (TV)
 Fast Food (1989)
 Wired (1989)
 Johnny Handsome (1989)
 Midnight Caller (1991) (TV)
 Shakes the Clown (1991)
 Who's the Boss? (1991) (TV)
 Designing Women (1991) (TV)
 The Dark Wind (1991)
 Grave Secrets: The Legacy of Hilltop Drive (1992) (TV)
 Ladybugs (1992)
 Love Potion No. 9 (1992)
 Toys (1992)
 Roseanne (1993) (TV)
 Fatal Instinct (1993)
 Grace Under Fire (1993–94) (TV)
 Comedy: Coast to Coast (1994) (TV)
 Thea (1994) (TV)
 The Mask (1994)
 Tales from the Crypt (1994) (TV)
 Home Improvement (1994–99) (TV)
 The Drew Carey Show (1995) (TV)
 Boy Meets World (1995–00) (TV)
 Alone in the Woods (1996)
 Coach (1996) (TV)
 Nothing to Lose (1997)
 Murphy Brown (1997) (TV)
 Tycus (1998) (V)
 Arliss (1998) (TV)
 The Waterboy (1998)
 Smart Guy (1998) (TV)
 Valerie Flake (1999)
 The Jamie Foxx Show (1999–00) (TV)
 Critical Mass (2000)
 Intrepid (2000)
 Unsolved Mysteries (2000) (TV) 
 Bread and Roses (2000)
 Little Nicky (2000)
 Donut Men (2001)
 Joe Dirt (2001)
 Corky Romano (2001)
 Sabrina, the Teenage Witch (2001) (TV)
 Back by Midnight (2002)
 Mr. Deeds (2002)
 Eight Crazy Nights (2002)
 BachelorMan (2003)
 Lucky (2003) (TV)
 Lost at Home (2003) (TV)
 Intolerable Cruelty (2003)
 50 First Dates (2004)
 The Ladykillers (2004)
 Cold Case (2004) (TV)
 Todd's Coma (2005) (TV)
 My Name Is Earl (2005) (TV)
 The Benchwarmers (2006)
 I'm Reed Fish (2006)
 Everybody Hates Chris (2006) (TV)
 Car Babes (2006)
 I Now Pronounce You Chuck and Larry (2007)
 Strange Wilderness (2008)
 Leatherheads (2008)
 Wieners (2008)
 Get Smart (2008)
 Bedtime Stories (2008)
 American Cowslip (2009)
 Son of Mourning (2009)
 Toy Story 3 (2010)
 Grown Ups (2010)
 Good Luck Charlie (2010) (TV)
 Community (2010) (TV)
 Rango (2011)
 Hawaiian Vacation (2011)
 Toy Story 4 (2019)

Keldur

Slóðir úteftir

 Blake Clark á Internet Movie Database

Føðingar í 1946
Amerikanskir sjónleikarar
Amerikanskir raddaleikarar
Philipp Kirkorov

Philipp Bedrosovich Kirkorov (f. 30. apríl 1967) er ein bulgarskur/russiskur sangari, sangskrivari og framleiðari. Hann er føddur í Varna, Bulgaria, men býr í Moskva í Russlandi og er av bulgarskum, russiskum og armenskum uppruna. Hann er ein av størstu popp-stjørnunum í Russlandi.

Eurovision Song Contest luttøka sum sangari og sangskrivari 
Hann umboðaði Russland á Eurovision Song Contest í 1995, og endaði á einum 17. plássi við sanginum Kolybelnaya dlya vulkana, sum hann sjálvur hevði skrivað. Í 2007 skrivaði hann sangin Work Your Magic fyri Hvítarussland, sum Dima Koldun sang. Hesaferð gekk tað betri, Hvítarussland megnaði á fyrsta sinni at kvalifesera seg til finaluna og sangurin endaði á einum 6. plássi av 24 luttakandi londum. Í 2008 skrivaði hann sangin Shady Lady fyri Ukraina til songkvinnuna Ani Lorak, sangurin endaði á 2. plássi. Í 2010 skrivaði hann sangin White Nights til Dima Bilan. Meiningin var, at sangurin skuldi luttaka í lokalu russisku finaluni, men av óvissum orsøkum bleiv sangurin tikin aftur.

Tónleikaútgávur

Album
Studio album
 1990: Philipp
 1990: Sinbat-Morehod
 1991: Nebo I Zemlya
 1991: Ti, Ti, Ti
 1992: Takoi Sakoi
 1994: Ya Ne Raphael
 1995: Primadonna
 1995: Ckazi Solncu - "Da"
 1998: Edinstvenaya
 1998: Oi, Mama Shika Dam
 2000: Chelofilia
 2001: Magico Amor
 2002: Vlubloniy I Bezumno Odinokiy
 2003: Neznakomka
 2007: For You
 2011: Drugoy - 2 útgáva

Live
 2001: Vchera, Segodnya, Zavtra... (Yesterday, Today, Tomorrow... )

Kompilasjión
 2003: Luchshie Pesni (The Best Songs)
 2004: Dueti (Duets)

Keldur 

Tónleikarar
Luttakarar í Eurovision Song Contest
X Factor
Russiskir sangarar
Bulgarar
Sangskrivarar